
kepada 'agidah yang paling indah(6). Maka Kami akan 
memudahkannya ke arah kesenangan(7). Adapun orang 
yang kikir dan merasa dirinya berdikari(8). Dan mendustakan 
'agidah yang paiing indah(9). Maka Kami akan 
memudahkannya ke arah kesukaran(1 0).Dan harta 
kekayaannya tidak iagi berguna kepadanya apabila ia 
terjerumus ke dalam kesesatand 1). Sesungguhnya di atas 
Kamilah tugas menerangkan jalan hidayat(12). Dan 
sesungguhnya Kamilah yang memiliki aiam Akhirat dan alam 
dunia(13). Oleh itu, aku ingatkan kamu dengan keseksaan 
Neraka yang bernyaia-nyaia(14). Tiada yang masuk di 
dalamnya melainkan orang yang paiing jahat(l 5).Yang 
mendustakan ajaran Ailah dan berpaling dari iman(16). Dan 
akan dijauhkan darinya (Neraka) setiap orang yang 
bertagwa(17). Yang mendermakan hartanya semata-mata 
untuk membersihkan diri(18). Dan bukan kerana dia 
menanggung budi kepada seseorang yang wajib diba!as(19). 
Meiainkan semata-mata kerana mengharapkan keredhaan 
Tuhannya Yang Maha Tinggi(20). Dan dia kelak akan 
berpuas hatl."(21). 

Dalam sebuah frem yang menggambarkan 
pemandangan-pemandangan alam dan tabi'at 
manusia, surah ini menjelaskan hakikat amalan dan 
balasan. Oleh sebab hakikat amalan dan balasan ini 
beraneka bentuk sebagaimana yang dijelaskan dalam 
ayat-ayat (4 - 1 0): 





"Demi malam ketika ia menyeiubungi (bumi)(l). Dan demi 
siang ketika ia terserlah terang-benderang(2). Dan demi 
makhluk dptaan-Nya ieiaki dan perempuan(3). 
Sesungguhnya amal usaha kamu itu berlain-lainan(4). 
Adapun orang yang memberi dan bertaqwa(5). Serta percaya 


"Sesungguhnya amal usaha kamu itu beriain-lainan(4). 
Adapun orang yang memberi dan bertaqwa(S). Serta 
percaya kepada 'aqidah yang paiing indah(6). Maka Kami 
akan memudahkannya ke arah kesenangan." (7) 




"Adapun orang yang kikir dan merasa dirinya berdikari(8). 
Dan mendustakan 'agidah yang paling indah(9). Maka Kami 
akan memudahkannya ke arah kesukaran."(l 0) 


maka akibatnya di Akhirat juga beraneka bentuk, dan 
berbeza-beza mengikut amalan dan tujuan. Ini 
dijelaskan dalam ayat-ayat (14- 18): 

"Oleh itu, aku ingatkan kamu dengan keseksaan Neraka 
yang bemyala-nyala(14). Tiada yang masuk di dalamnya 
melainkan orang yang paling Jahat(IS). Yang mendustakan 
ajaran Allah dan berpaling dari iman(16). Dan akan 
dijauhkan darinya (Neraka) setiap orang yang bertaqwa(1 7). 
Yang mendermakan hartanya semata-mata untuk 
membersihkan diri. "(18) 

Dan oleh sebab fenomena-fenomena hakikat ini 
mempunyai dua jenis dan dua arah tujuan, maka frem 
yang dipilih untuk menggambarkannya di permulaan 
surah ini juga mempunyai dua jenis, sama ada pada 
kejadian alam buana atau pada kejadian manusia. Ini 
dijelaskan dalam ayat-ayat (1 - 3); 

0(j 

"Demi malam ketika ia menyelubungi (bumi)(1). Dan demi 
siang ketika ia terserlah terang-benderang(2). Dan demi 
makhluk dptaan-Nya lelaki dan perempuan."(3) 

Inilah di antara keselarasan yang indah di dalam 
pengungkapan Al-Qur'an. 


[Pentafsiran ayat-ayat 1-3) 



"Demi malam ketika ia menyelubungi (bumi)(1). Dan demi 
siang ketika ia terserlah terang-benderang(2). Dan demi 
makhluk dptaan-Nya lelaki dan perempuan. "(3) 

Allah S.W.T. bersumpah dengan malam dan siang 
dengan sifat-sifat-Nya masing-masing, iaitu malam 
dengan gelap-gelitanya yang menyelubungi bumi, 
dan siang dengan cahayanya yang terang benderang 
yang menampak jelas segala sesuatu. Kedua-duanya 
merupakan dua waktu yang bertentangan dalam 
peredaran cakerawala iaitu, kedua-duanya 
bertentangan dari segi rupa, sifat dan kesan. 
Demikian juga Allah bersumpah dengan pendptaan- 
Nya yang telah mengadakan dua jenis manusia yang 
bertentangan, iaitu lelaki dan perempuan, untuk 
melengkapkan imbangan fenomena-fenomena yang 
bertentangan di dalam suasana surah ini dan semua 
hakikat-hakikatnya. 

Di Sebalik Kejadian Malam Dan Siang 

Malam dan siang merupakan dua fenomena yang 
meliputi segalanya. Kedua-duanya masing-masing 
menyampaikan makna dan saranannya kepada hati 


manusia, dan kedua-duanya juga masing-masing 
menyampaikan maknanya ketika seseorang itu 
memikirkannya dan merenungi rahsia-rahsia di 
sebaliknya dengan teliti. Perubahan malam dan siang 
membawa kesan-kesan yang spontan kepada jiwa 
manusia apabila malam gelap-gelita dan siang terang 
benderang. Dan setiap perubahan itu mempunyai 
cerita dan saranan masing-masing, iaitu cerita rahsia- 
rahsia alam yang majhul dan cerita mengenai gejala- 
gejala ini yang tidak, dapat dikuasai manusia, dan 
saranan yang menunjukkan bahawa di sebalik 
perubahan malam dan siang itu terdapat kuasa Ilahi 
yang memutarkan waktu-waktu alam sebagaimana 
diputarkan roda yang ringan, juga saranan yang 
menunjukkan bahawa di alam ini terdapat perubahan 
dan pertukaran yang tidak pernah tetap. 

Makna malam dan siang ketika direnung dan difikir 
menunjukkan dengan pasti bahawa di sana adanya 
tangan gudrat yang lain yang mengendalikan 
cakerawala ini dan mengubahkan siang dan malam 
dengan peraturan yang serapi ini. Qudrat yang 
mengatur peredaran cakerawala itulah gudrat yang 
mengaturkan kehidupan manusia. Mereka tidak 
ditinggalkan sia-sia (tanpa balasan) sebagaimana juga 
mereka tidak diciptakan kosong (tanpa tujuan). 

Biar bagaimanapun percubaan yang dilakukan oleh 
para pengingkar dan para penyesat untuk menolak 
hakikat ini dan mengalihkan pandangan-pandangan 
manusia dari mengamatinya, namun hati manusia 
tetap berhubung dengan alam buana ini dan 
menerima saranan-saranannya, memerhati 
perubahan-perubahannya dan memahami secara 
spontan - setelah berfikir dengan mendalam - bahawa 
di sana ada satu kuasa pentadbir yang pasti dirasa 
dan diakui kewujudannya di sebalik pendapat- 
pendapat yang karut dan sikap yang menolak dan 
mengingkarkannya. 

Di Sebalik Kejadian Lelaki Dan Perempuan 

Begitu juga penciptaan jenis lelaki dan perempuan 
atau jantan dan betina. Penciptaan jenis pada 
manusia dan binatang-binatang mamalia itu bermula 
dengan setitis nutfah yang menetap dalam rahim atau 
dengan satu sel dari lelaki yang bersatu dengan sebiji 
telur perempuan, tetapi mengapakah pada akhir 
perkembangannya tidak sama, yang ini menjadi lelaki 
dan yang itu menjadi perempuan. Siapakah yang 
memerintah begitu? Penemuan faktor-faktor yang 
menjadikan nutfah ini lelaki dan nutfah itu 
perempuan tidak mengubahkan hakikat, kerana yang 
menjadi pokok pertanyaan, mengapa faktor-faktor itu 
wujud pada nutfah ini dan tidak wujud pada nutfah 
yang lain? Bagaimana kejadian lelaki dan perempuan 
(betina dan jantan) ini merupakan kejadian yang 
selaras dengan garis perjalanan hidup dan menjamin 
kesinambungan hidup melalui proses beranak-pinak 
sekali lagi? Adakah ini berlaku secara kebetulan? 
Tetapi kebetulan juga mempunyai undang- 
undangnya, dan mustahil segala-galanya berlaku 
secara kebetulan. Mahu tidak mahu pasti diakui 
bahawa di sana ada Tuhan Pentadbir yang 

menciptakan lelaki dan perempuan kerana tujuan dan 
matlamat yang tertentu. Kebetulan dan kejadian 
secara otomatis sama sekali tidak mempunyai tempat 
dalam peraturan alam ini. 


akan memudahkannya ke arah kesukarand 0). Dan harta 
kekayaannya tidak lagi berguna kepadanya apabila ia 
terjerumus ke dalam kesesatan. "(1 1) 

Perbezaan Amalan 


Jantan dan betina meliputi semua haiwan yang 
bukan mamalia, dan berlaku pada semua hidup- 
hidupan termasuk tumbuh-tumbuhan. Seluruhnya 
mengikut satu peraturan yang sama. Hanya Allah 
sahaja yang tunggal dan tiada suatu yang sebanding 
dengan-Nya. 

Inilah beberapa saranan dari pemandangan- 
pemandangan alam. Dan hakikat kejadian manusia 
yang menjadi bahan sumpah Ilahi dalam surah ini 
mempunyai makna yang amat besar dan tujuan yang 
amat mendalam. Al-Qur'an telah menjadikan hakikat 
ini sebagai frem untuk menjelaskan hakikat amalan 
dan balasan dalam kehidupan dunia dan Akhirat. 


(Pentafsiran ayat-ayat 4 - 11) 

Hakikat Amalan Dan Balasan 

Tujuan Allah bersumpah dengan malam dan siang, 
lelaki dan perempuan selaku hakikat-hakikat yang 
bertentangan dalam kejadian alam dan kejadian 
manusia ialah untuk menjelaskan bahawa usaha dan 
amalan manusia itu berlain-lainan dan cara usaha dan 
amalan mereka juga berlain-lainan, kerana itu balasan 
yang akan diterima mereka juga berlain-lainan. Usaha 
yang baik tidak sama dengan usaha yang jahat. 
Hidayat tidak sama dengan kesesatan, yang baik tidak 
sama dengan yang rosak, orang yang memberi derma 
ke jalan Allah dan bertagwa tidak sama dengan orang 
yang kikir dan merasa dirinya berdikari kaya, orang 
yang percaya kepada 'agidah yang paling indah dan 
beriman tidak sama dengan orang yang tidak percaya 
kepadanya dan berpaling dari iman. Masing-masing 
mempunyai jalan dan kesudahannya yang tersendiri 
dan masing-masing akan menerima balasan yang 
setimpal: 

"Sesungguhnya amal usaha kamu itu ber!ain-lainan(4). 
Adapun orang yang memberi dan bertaqwa(S). Serta 
percaya kepada 'agidah yang paling indah(6). Maka Kami 
akan memudahkannya ke arah kesenangan. "(7) 

"Adapun orang yang kikir dan merasa dirinya berdlkari(8). 
Dan mendustakan 'agidah yang paling indah(9). Maka Kami 





Yakni amalan dan usaha kamu itu berbeza-beza dan 
berlain-lainan dari segi hakikatnya, dari segi motifnya, 
dari segi arah tujuannya dan dari segi hasilnya. 
Manusia di bumi ini berbeza-beza dan tidak sama dari 
segi tabi'at dan kecenderungan masing-masing, dan 
tidak sama dari segi fikiran dan minat masing-masing 
hingga setiap orang seolah-olah merupakan sebuah 
dunia yang tersendiri yang hidup di sebuah planet 
tersendiri. 

Seluruh Manusia Dikumpulkan Dalam Dua Golongan 
Yang Mempunyai Cara Hidup Yang Berbeza 

Ini merupakan satu hakikat, tetapi di sana ada lagi 
satu hakikat yang lain iaitu hakikat umum yang 
merangkul! seluruh manusia dan seluruh alam yang 
berlainan itu di mana keseluruhan manusia itu 
dikumpulkan dalam dua golongan atau dua barisan 
yang mempunyai panji-panji masing-masing, iaitu 
golongan: 

"Adapun orang yang memberi dan bertagwa(S). Serta 
percaya kepada 'agidah yang paling indah. "(6) 

Dan golongan: 



"Adapun orang yang kikir dan merasa dirinya berdikarl(8). 
Dan mendustakan 'agidah yang paling indah. "(9) 

Itulah golongan yang sanggup mengorbankan diri 
dan hartanya ke jalan Allah dan sentiasa memelihara 
diri dari kemurkaan dan 'azab Allah serta teguh 
percaya kepada 'agidah Islam yang paling indah, iaitu 
satu 'agidah apabila disebut (paling indah), 

maka itulah namanya dan lambangnya. Itulah 
golongan yang bakhil untuk mengorbankan diri dan 
harta kekayaannya ke jalan Allah, dan merasa 
berdikari tidak perlu kepada Allah dan hidayat-Nya 
serta tidak percaya kepada 'agidah Islam yang paling 
indah. 

Nasib Kesudahan Golongan Dermawan Dan Budiman 

Inilah dua barisan manusia yang menjadi tempat 
pertemuan berbagai-bagai jiwa dan usaha, berbagai- 
bagai cara hidup dengan berbagai-bagai 
matlamatnya, masing-masing mempunyai jalan sendiri 
dan masing-masing mempunyai kemudahannya: 



"Adapun orang yang memberi dan bertagwa(S). Serta 
percaya kepada 'agidah yang paling indah(6). Maka Kami 
akan memudahkannya ke arah kesenangan."(7) 

Mereka yang berkorban kerana Allah dan bertagwa 
serta berpegang teguh dengan 'agidah yang paling 
indah bererti ia telah melakukan segala-galanya untuk 
membersih dan membawa dirinya ke jalan Allah, dan 
ketika itu wajarlah ia menerima pertolongan dan 
taufig yang telah disanggupi Aliah dengan kehendak 
iradat-Nya, kerana tanpa pertolongan dan taufiq-Nya, 
manusia tidak mampu melakukan sesuatu pun. 

Sesiapa yang diberikan Allah kemudahan ke arah 
kesenangan bererti ia telah sampai kepada Allah 
dengan mudah selesa semasa berada di bumi ini lagi 
di mana ia hidup dalam kesenangan dan 
melimpahkan kesenangannya ke atas mereka yang 
ada di sekelilingnya, la mendapat kemudahan dalam 
segala langkah hidupnya dan kemudahan dalam 
mengendalikan semua urusannya dan mendapat 
taufig yang tenteram dalam semua perkara sama ada 
kecil atau besar. Kesenangan itu merupakan satu 
darjat yang mengandungi segala sesuatu yang baik, 
dan ia meletakkan seseorang sejajar dengan 
Rasulullah s.a.w. untuk menerima janji Allah kepada 
beliau: 



"Maka Kami akan memudahkannya ke arah kesenangan(7)d 
Adapun orang yang kikir dan merasa dirinya berdikari(8). 
Dan mendustakan 'agidah yang paling indah(9). Maka Kami 
akan memudahkannya ke arah kesukarand 0). Dan harta 
kekayaannya tidak lagi berguna kepadanya apabila ia 
terjerumus ke dalam kesesatan. "(11) 

Nasib Kesudahan Golongan Bakhil Dan Tidak Beriman 

Orang yang bakhil untuk mengorbankan diri dan 
hartanya ke jalan Allah dan merasa berdikari tidak 
perlu kepada Allah dan hidayat-Nya serta tidak 
percaya kepada da'wah Allah dan agama-Nya, bererti 
ia telah sampai ke puncak kerosakan dan wajarlah ia 
mendapat balasan dari Allah iaitu balasan menerima 
kesulitan, kesukaran dan kepayahan dalam segala 
perkara. Ia akan melorongkannya terjerumus ke 
dalam segala kesulitan dan kesukaran, ia akan 
memudahkannya ke setiap jalan yang 
menyulitkannya, dan akan menghapuskan segala 
kemudahan dan kesenangan untuknya, la akan 
menjadikan setiap langkahnya menempuh kepayahan 
dan menyeleweng dari jalan yang benar. Dan ia akan 
membawanya mendaki jalan kecelakaan walaupun ia 
merasa bahawa ia sedang menuju ke jalan kejayaan, 
la akan rebah dan jatuh sekali demi sekali yang 
menjauhkannya dari jalan Allah, la akan terus jauh 
dari jalan Allah dan dari keredhaan-Nya. Dan apabila 
ia terhumban jatuh di penghabisan jalan kesesatan 


' Lihat tafsir ayat dalam Surah al-A’la. 


dan penyelewengannya, maka segala harta kekayaan, 
yang amat disayanginya dan yang membuat dirinya 
merasa berdikari tidak berhajat kepada Allah dan 
hidayat-Nya itu, tidak lagi berguna kepadanya: 

"Dan harta kekayaannya tidak lagi berguna kepadanya 
apabila ia terjerumus ke dalam kesesatan. "(1 1) 

Mendapat lorongan dan kemudahan untuk 
melakukan kejahatan dan maksiat termasuk dalam 
pengertian memberi kemudahan untuk terjerumus ke 
dalam kesukaran walaupun di dunia ia berjaya dan 
terselamat. Apakah di sana ada lagi sesuatu yang 
lebih dahsyat kesulitannya dari Neraka Jahannam? 
Neraka itulah, kesulitan dalam ertikata yang 
sebenarnya. 

Demikianlah berakhirnya bahagian pertama surah 
ini, dan dari bahagian ini ternyatalah bahawa di sana 
terdapat dua jalan yang diikuti manusia di setiap 
zaman dan tempat. Kedua-dua jalan itu merupakan 
dua golongan atau dua panji-panji yang berlainan 
walaupun bentuk dan warnanya beraneka ragam. 
Setiap orang berbuat untuk dirinya apa yang dipilih 
olehnya, dan Allah akan memberi kemudahan 
kepadanya untuk menuju ke jalan pilihannya, sama 
ada jalan kesenangan atau ke jalan kesukaran. 

Bahagian yang kedua dari surah ini pula 
memperkatakan tentang nasib yang akan diterima 
oieh setiap golongan itu, atau tentang kesudahan 
mereka yang diberikan kemudahan untuk mendapat 
kesenangan dan kesudahan mereka yang diberikan 
kemudahan untuk terjerumus ke dalam kesukaran. 
Dan sebelum segala sesuatu, bahagian ini 
menjelaskan bahawa setiap balasan yang diterima 
oleh setiap golongan itu merupakan balasan yang adil 
dan benar serta tetap akan berlaku, kerana Allah telah 
pun menerangkan hidayat-Nya dengan jelas kepada 
manusia dan mengingatkan mereka terhadap 'azab 
Neraka yang berkobar-kobar. 


CPentafsiran ayat-ayat 12 - 21) 


"Sesungguhnya di atas Kamilah tugas menerangkan Jalan 
hidayat(12). Dan sesungguhnya Kamilah yang memiliki alam 
Akhirat dan alam dunia(13). Oleh itu, aku ingatkan kamu 
dengan keseksaan Neraka yang bernyala-nyala(14). Tiada 
yang masuk di dalamnya melainkan orang yang paling 
Jahat(IS). Yang mendustakan ajaran Allah dan berpaling dari 
iman. "(16) 

"Dan akan dijauhkan darinya (Neraka) setiap orang yang 
bertaqwa(1 7). Yang mendermakan hartanya semata-mata 
untuk membersihkan diri(18). Dan bukan kerana dia 
menanggung budi kepada seseorang yang wajib dibaias(19). 
Melainkan semata-mata kerana mengharapkan keredhaan 
Tuhannya Yang Maha Tinggi(20). Dan dia kelak akan 
berpuas hati."(21) 

Allah telah mewajibkan ke atas diri-Nya - sebagai 
limpah kumia dan rahmat kasihan belas dari-Nya 
terhadap hamba-hamba-Nya - memberi petunjuk 
kepada fitrah manusia dan kesedarannya, di samping 
menyampaikan hidayat itu menerusi para rasul atau 
menerusi agama-agama dan ayat-ayatnya supaya 
tiada seorang pun yang dapat berdalih dan supaya 
tidak berlaku sebarang kezaliman kepada sesiapa pun: 

"Sesungguhnya di atas Kamilah tugas menerangkan jalan 
hidayat" (12) 

Sentuhan yang kedua ialah penjelasan yang tegas 
tentang hakikat kuatkuasa Allah yang mengepung 
seluruh manusia hingga tiada tempat perlindungan 
selain dari-Nya: 

"Dan sesungguhnya Kamilah yang memiliki alam Akhirat dan 
alam dunia. "(113) 

Dunia Dan Akhirat Terletak Di Bawah Kuasa Allah 

Oleh itu, ke mana lagi orang yang ingin pergi jauh 
dari Allah? Dan sebagal hasil dari pernyataan bahawa 
Allah meletakkan ke atas diri-Nya tugas menjelaskan 
hidayat kepada para hamba-Nya, juga pernyataan 
bahawa Dialah yang memiliki negeri Akhirat dan alam 
dunia selaku dua negeri untuk menerima balasan dan 
untuk beramal, Allah mengingatkan mereka dengan 
keseksaan api Neraka: 

"Oleh itu, aku ingatkan kamu dengan keseksaan Neraka 
yang bernyala-nyala(14). Tiada yang masuk di dalamnya 
melainkan orang yang paling jahat"(15) 


Orang Yang Paling Jahat 

Api Neraka yang bernyala-nyala akan membakar 
manusia-manusia yang amat jahat, dan tidak ada 
sengsaraan yang lebih besar dari kesengsaraan 
dibakar dalam Neraka. 


Kemudian ayat yang berikut menjelaskan siapakah 
orang yang amat jahat itu: ^ 



"Yang mendustakan ajaran Allah dan berpaling dari 
iman. "(16) 


laitu orang yang tidak percaya kepada da'wah Aliah 
dan berpaling dari hidayat-Nya, sebagaimana yang 
telah dijanjikan Allah untuk memberi hidayat kepada 
siapa yang datang kepada-Nya dengan penuh minat: 


Orang Yang Paling Bahagia 

"Dan akan dijauhkan darinya (Neraka) setiap orang yang 
bertaqwa."(17) 

laitu orang yang paling bahagia dan ia merupakan 
tandingan bagi orang yang paling jahat. Kemudian 
Allah menjelaskan, siapakah orang yang paling 
bertagwa itu: 

"Yang mendermakan hartanya semata-mata untuk 
membersihkan diri."(18) 

iaitu manusia yang membelanjakan hartanya ke 
jalan Aliah untuk membersihkan dirinya bukan kerana 
ria' dan bukan kerana bermegah-megah dan 
mendabik dada, manusia yang mengorbankan 
hartanya dengan sukarela bukan kerana membalas 
budi, bukan kerana menuntut terima kasih orang, 
malah semata-mata ikhlas kerana Allah Tuhannya 
Yang Maha Tinggi. 

© ^ ^ 1 
"Dan bukan kerana dia menanggung budi kepada seseorang 
yang wajib dlbalas(19). Melainkan semata-mata kerana 
mengharapkan keredhaan Tuhannya Yang Maha 
Tinggi." (20) 

Apakah yang ditunggu-tunggu dan diharapkan oleh 
insan yang bertagwa dan berkorban sedemikian rupa? 
Balasan yang ditunjukkan oleh Al-Qur'an kepada 
orang-orang Mu'min itu amat menakjubkan, amat 
memeranjatkan dan luar biasa. 

Ni'mat Kepuasan Hari Menerima Balasan 



"Dan dia kelak akan berpuas hati. "(21) 

Itulah kerelaan dan kepuasan hati yang mencurah di 
dalam hati orang yang bertagwa. Itulah kepuasan 
yang menyelubungi jiwanya dan seluruh anggotanya. 
Itulah kerelaan yang menyerapi seluruh entitinya dan 
membasahi hidupnya. Itulah balasan dan ni'mat yang 
paling agung: 



"Dan dia kelak akan berpuas hati. "(2 7 ) 

la rela dan puas hati dengan agamanya, dengan 
Tuhannya dan gadha' gadarnya. Ia rela dan puas hati 
dengan nasibnya, la rela dan puas hati terhadap apa 
sahaja yang dialaminya, sama ada kesenangan atau 
kesusahan, kekayaan atau kemiskinan, kemudahan 
atau kesukaran. Kerana itu ia tidak gelisah, tidak 
bosan, tidak gopoh, tidak merasa memikul beban 
yang berat dan tidak merasa matlamat-matlamatnya 
masih jauh. Kerelaan dan kepuasan hati itu 
merupakan satu balasan yang paling besar yang wajar 
diperolehi oleh setiap orang yang memberi jiwa dan 
hartanya untuk membersihkan dirinya dan yang 
berkorban semata-mata kerana Allah Yang Maha 
Besar. Itulah balasan yang tidak dapat diberikan oleh 
sesiapa melainkan hanya Allah. Dia mencurahkan rasa 
kepuasan di dalam hati orang-orang yang ikhlas 
kepada-Nya yang tidak melihat siapa pun selain dari 
Allah. 



"Dan dia kelak akan berpuas hati."(21) 

la berpuas hati kerana dia telah membayar harganya 
dan memberi sumbangannya. 

Ini adalah satu pernyataan yang memeranjatkan dan 
sesuai di tempat ini, dan ia memang ditunggu-tunggu 
oleh orang yang bertagwa yang mengorbankan harta 
untuk membersihkan dirinya, bukan untuk membalas 
budi, malah semata-mata kerana mencari keredhaan 
Allah Yang Maha Tinggi. 



"Dan dia kelak akan berpuas hati. "(2 1 ) 



